NÁVRH
UZNESENIE VLÁDY SLOVENSKEJ REPUBLIKY
č.
z 

k návrhu zásad odmeňovania zamestnancov od 1. januára 2005 v nadväznosti na zoznam pracovných miest v štátnej a verejnej službe schválený uznesením vlády SR č. 80/2004 zo dňa 28. januára 2004

Číslo materiálu:		
Predkladateľ:	podpredseda vlády SR pre európske záležitosti, ľudské práva a menšiny P. Csáky	
Vláda 
A.	schvaľuje
A.1.	návrh zásad odmeňovania zamestnancov od 1. januára 2005 v nadväznosti na zoznam pracovných miest v štátnej a verejnej službe schválený uznesením vlády SR č. 80/2004 zo dňa 28. januára 2004 s alternatívou I uvedenou v materiáli (alebo s alternatívou II uvedenou v materiáli) 

B.	ukladá

predsedovi Úradu pre štátnu službu

B.1.	v spolupráci s ministrom práce, sociálnych vecí a rodiny SR vypracovať a predložiť podpredsedovi vlády SR pre európske záležitosti, ľudské práva a menšiny analýzu odmeňovania zamestnancov štátnej služby a zamestnancov štátnej služby podľa osobitného predpisu a zamestnancov vo výkone práce vo verejnom záujme pôsobiacich v oblasti záležitostí Európskej únie na ministerstvách a ostatných ústredných orgánoch štátnej správy a im podriadených organizáciách za obdobie od 1. januára 2004 do 31. decembra 2004

do 1. mája 2005

v prípade schválenia alternatívy I:

B.2.	v spolupráci s vedúcimi služobných úradov, aj jednotlivo za príslušný služobný úrad, aktualizovať zoznam pracovných miest, ktorý bol schválený uznesením vlády SR č. 80/2004 a o každej zmene informovať podpredsedu vlády SR pre európske záležitosti, ľudské práva a menšiny SR

priebežne

v prípade schválenia alternatívy II:
C.	ruší

C.1.	 uznesenie vlády SR č. 80/2004 zo dňa 28. januára 2004

Vykoná:	predseda Úradu pre štátnu službu

Na vedomie: 	podpredsedovia vlády SR
		ministri 
		predsedovia ostatných ústredných orgánov štátnej správy